Publication: Magyar Közlöny
Issue: MK-2000-12 (Year: 2000, Number: 12)
Era: 1990-2004
Section: a 16/2000. (II. 11.) Korm. rendelethez
Paragraph Index: 272

18. Minőség — Minősítés — Minőségbiztosítás Tudják a tanulók: — a késztermék minősítés célját, — a szabványosítás fogalmát, — a szavatosság és jótállás fogalmát. Ismerjék a tanulók: — a minőségvédelem rendszerét, — a termékek gyártásának és a minőség ellenőrzésének kapcsolatát. FAMEGMUNKÁLÁS ALAPJAI ÉRETTSÉGI VIZSGA ÁLTALÁNOS KÖVETELMÉNYEI A vizsga formája: középszinten: írásbeli és szóbeli emelt szinten: írásbeli és szóbeli A famegmunkálás alapjai tantárgy általános jellemzése A tantárgy funkciója, hogy — bemutassa a faipar sokszínűségét, hasznosságát, kapcsolatát épített környezetünkkel, — elősegítse a tanulók pályaválasztását, — komplex egységbe foglalja és elmélyítse az alapozó tantárgyak ismeretanyagát, — felkészítse a tanulókat az érettségi utáni továbbtanulásra a szakirányú felsőoktatásban, illetve a speciális szakmai képzésben való részvételre. A tantárgy oktatásának célja: — tudatosítsa a tanulókban a faanyag meghatározó szerepét életünkben, — éreztesse a faanyag természetes jellegét, a gazdaságos anyagfelhasználás szükségszerűségét, — megismertesse a faiparban alkalmazott legfontosabb anyagok, leggyakrabban alkalmazott megmunkálási eljárások jellemzőit, — elmagyarázza a technológiai és gépészeti problémák megoldását elősegítő alapszámításokat, — megismertesse a munka- és környezetvédelmi előírásokat, — elősegítse a gyakorlati alapkészségek kialakítását. 2000/12. szám A tantárgy sajátos pedagógiai feladatai: A famegmunkálás ősidők óta alkalmazott kézműipari tevékenység és fejlett, magas szintű technikai és technológiai ismeretekre épülő iparág is egyben. A tanítás során meg kell ismerni a kézi famegmunkálás szerszámait, módszereit, valamint az alapvető faipari gépeket és a rajtuk végezhető műveleteket. A hagyományos ismeretátadó módszerek mellett az irányított ismeretszerzés kerüljön előtérbe, felhasználva az információhordozók minél szélesebb körét. A szakmai gyakorlat során az alapvető műveletek begyakorlására, az elméleti ismeretek alkalmazására kell törekedni. A tantárgy ismeretanyagának elsajátítása elősegíti a műszaki szemlélet kialakulását, megteremti az igényes, tervszerű, pontos munkavégzés lehetőségét, és megfelelő alapot biztosít a magas szintű technikai és technológiai ismeretek későbbi elsajátítására, valamint a speciális szakmai ismeretek gyakorlati alkalmazására. A tananyag jellemzői: A tantárgy komplex jellegű, felöleli a műszaki ábrázolás faipari vonatkozásait, alapvető faipari termékek és gyártási technológiáik ismeretét, az alkalmazott alap- és segédanyagok tulajdonságait, felhasználási körének lehetőségeit. Alapszintű gyakorlati készségek kifejlesztésével, a munkavédelmi előírások megismertetésével képessé teszi a tanulót egyszerűbb faipari termékek előállítására. Az ismeretek a matematika, fizika, kémia, vizuális kommunikáció és a technika tantárgyak tananyagára épülnek.

Source: https://magyarkozlony.hu/hivatalos-lapok/08f1e1e199db9619090169d61d9384328c373f2f/dokumentumok/7c8150eb33a51ed224fb92a12b448b6525f81fe2/letoltes